**ANUNT**

**Informare publica de mediu pe trimestrul I 2017 cu privire la consecintele activitatii SC Rompetrol Well Services SA – SECTIA MOINESTI de la adresa str. Atelierelor nr. 146, oras Moinesti,**

**judetul Bacau.**

Societatea noastra este o firma specializata care efectueaza operatii speciale la sondele de petrol si gaze, avand cod CAEN 0910. La Sectia Moinesti lucreaza un numar de 10 angajati.

Rompetrol Well Services SA – Sectia Moinesti se preocupa permanent de imbunatatirea serviciilor catre clientii sai: OMV-Petrom, Romgaz SA, Stratum Enegy, cu respectarea cerintelor legale privind protectia mediului inconjurator. Activitatea principala a societatii se desfasoara in perimetrul sondelor clientilor si anume: operatii de stimulari de sonde, pompari de fluide in gaura de sonda, probe de presiune. Aceste operatii speciale se efectueaza cu autospeciale si utilaje de ultima generatie, care permit lucrul in conditii de maxima siguranta.

Activitatea noastra implica substante periculoase pentru mediu, ca de exemplu acidul clorhidric. Acest produs este proprietatea clientului si el este transportat cu autocisterne la sonde. Transportul se realizeaza in conditii de siguranta, in conformitate cu prevederile Acordului european referitor la transportul international de marfuri periculoase (ADR). Tot personalul operativ a fost instruit conform planurilor de interventie in cazul producerii unor poluari accidentale, iar amplasamentul este aprovizionat cu materiale absorbante special, pentru a interveni la indepartarea scurgerilor si reziduurilor, in cazul producerii unei poluari accidentale.

In trimestrul I al anului 2017 nu au avut loc evenimente privind protectia mediului.

Sectia Moinesti detine Autorizatia de mediu nr. 253/24.07. 2012, emisa de catre APM Bacau si nu au au fost aplicate sanctiuni in urma controalelor realizate de catre autoritatile competente.

Conform cerintelor din Autorizatia de mediu nr. 253/24.07. 2012, anual se efectueaza analiza apelor pluviale stocate in cele doua bazine vidanjabile aflate in curtea sectiei, de catre un laborator acreditat.

Informatii suplimentare privind probleme legate de mediu se pot obtine de la Manager QHSE ing. Duca Razvan sau Responsabil protectia mediului ing. Oprea Adrian, la tel. 0244544321 sau 0244402207.